CELEX: 62012CN0523
Language: da
Date: 2012-11-19 00:00:00
Title: Sag C-523/12: Anmodning om præjudiciel afgørelse indgivet af Tribunale Amministrativo Regionale per la Puglia (Italien) den 19. november 2012 — Dirextra Alta Formazione S.r.l. mod Regione Puglia

2.2.2013   
            
            
               DA
            
            
               Den Europæiske Unions Tidende
            
            
               C 32/5
            
         Anmodning om præjudiciel afgørelse indgivet af Tribunale Amministrativo Regionale per la Puglia (Italien) den 19. november 2012 — Dirextra Alta Formazione S.r.l. mod Regione Puglia
   (Sag C-523/12)
   2013/C 32/07
   Processprog: italiensk
   
      Den forelæggende ret
   
   Tribunale Amministrativo Regionale per la Puglia
   
      Parter i hovedsagen
   
   
      Sagsøger: Dirextra Alta Formazione S.r.l.
   
      Sagsøgt: Regione Puglia
   
      Præjudicielt spørgsmål
   
   
      »Er artikel 56 ff. og 101 ff. (tidligere artikel 49 EF ff. og 81 EF ff.) samt artikel 107 ff. i traktaten om Den Europæiske Unions funktionsmåde (i den siden den 1.12.2009 gældende affattelse), konkurrenceprincippet, proportionalitetsprincippet, princippet om forbud mod forskelsbehandling og ligebehandlingsprincippet, som kan udledes af de ovennævnte bestemmelser, artikel 9 og 10 i den europæiske konvention til beskyttelse af menneskerettigheder og grundlæggende frihedsrettigheder, artikel 2 i konventionens tillægsprotokol samt artikel 11 og 14 i chartret om grundlæggende rettigheder, til hinder for en bestemmelse (såsom artikel 2, stk. 3 i Pugliens regionallov nr. 12/2009), der på regionalt plan indfører begrænsninger for adgangen til markedet for visse tjenesteydelser med det formål at højne det lokale uddannelsesniveau (udbydelse af postgraduate masteruddannelser), idet denne adgang afhænger af opfyldelsen af et enkelt krav, som vælges og fastsættes på en vilkårlig måde (et vist antal timer i et for langt tidsrum, som er fastlagt på ubegrundet vis) i forhold til formålet med fællesskabsforanstaltningen (højnelse af uddannelseskvaliteten og således valg af aktører med egnede kvalifikationer), og som ikke tager højde for den reelle varighed af den pågældende tjenesteydelse?«